汉标梁同书钱越王祠碑铭册

天目之山,苕水出焉,龙飞凤舞,萃于临安。笃生异人，绝类离群。奋挺大呼,从者如云。仰天誓江,月星晦蒙。强弩射潮,江海为东。杀宏诛昌,奄在吴越。金券玉册,虎符龙节。大城其居,包络山川。左江右湖,控引岛蛮。岁时归休,以燕父老。奕如神人,玉带球马。寅畏小心。厥篚相望，大贝南金。五胡昏乱，罔堪托国。三王相承，以待有德。既获所归，弗谋弗咨。先王之志，我维行之。天祚忠孝，世有爵邑。允文允武，子孙千亿。帝谓守臣，治其祠坟。毋俾樵牧，愧我后昆。龙山之阳，岿焉新宫。匪私于钱，惟以劝忠。非忠无君，非孝无亲。凡百有位，视此刻文。

清代梁同书91岁书《钱越王祠碑铭册》,纸本纵23.5厘米；横30厘米，广东省博物馆藏。高清书法册页图片12张。